V ed det i Christiania i 1856 afholdte Mode af skandinaviske 
Naturforskere valgtes Kiøbenhavn til Mødestedet for den 
næste Sammenkomst, der efter Vedtægterne skulde finde 
Sted 3 Aar derefter, altsaa i 1859. Men da der her i 
Kiøbenhavn i 1858 var afholdt en hygieinisk Congres, der 
i Hovedsagen bestod af den samme Klasse Deeltagere, som 
Naturforskermødet kunde regne paa, lod denne Omstæn¬ 
dighed befrygte, at dette, naar det allerede skulde finde 
Sted i det næslpaafølgende Aar, vilde blive mindre talrigt 
besøgt, end man maatte ansee for ønskeligt. Efter Sam- 
raad mellem de 3 Landes styrende Comiteer blev det derfor 
besluttet at opsætte det ottende Møde af skandinaviske Natur¬ 
forskere til Aaret 1860. 1 Midten af April s. A. traadte den 
i Christiania valgte styrende Comitee for den danske Afdeling 
af skandinaviske Naturforskere, nemlig Conferentsraad Forch¬ 
hammer (første Ordfører), Etatsraad Eschricht, Professor Steen- 
strup (anden Ordfører), Professor Worsaae, samt Etatsraad 
Mansa, som Generalsecretair, sammen for at giøre foreløbige 
Skridt til dette Mødes Afholdelse, navnlig for med de andre 
Comiteer at træffe nærmere Aftale om Tiden. Den svenske 
Comitee bestod, efter Professor A. Retzius’s beklagelige Død, 
kun af Professorerne C. J. Sundevall, IIuss, Malmstén og 
Berlin; den norske af Professorerne Hansteen, Chr. Boeck, 
1 
